CELEX: 62006CA0257
Language: et
Date: 2008-01-24 00:00:00
Title: Kohtuasi C-257/06: Euroopa Kohtu (neljas koda) 24. jaanuari 2008 . aasta otsus (Corte suprema di cassazione eelotsusetaotlus — Itaalia) — Roby Profumi Srl versus Comune di Parma (EÜ artikkel 28 — Direktiiv 76/768/EMÜ — Tervisekaitse — Kosmeetikatooted — Import — Kosmeetikatooteid puudutava teabe edastamine impordiriigi ametiasutustele)

8.3.2008   
            
            
               ET
            
            
               Euroopa Liidu Teataja
            
            
               C 64/9
            
         Euroopa Kohtu (neljas koda) 24. jaanuari 2008. aasta otsus (Corte suprema di cassazione eelotsusetaotlus — Itaalia) — Roby Profumi Srl versus Comune di Parma
   (Kohtuasi C-257/06) (1)
   
   (EÜ artikkel 28 - Direktiiv 76/768/EMÜ - Tervisekaitse - Kosmeetikatooted - Import - Kosmeetikatooteid puudutava teabe edastamine impordiriigi ametiasutustele)
   (2008/C 64/11)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Roby Profumi Srl
   
      Kostja: Comune di Parma
   Kohtuasja ese
   Eelotsusetaotlus — Corte suprema di cassazione — EÜ artikli 28 ja nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta (EÜT L 262, lk 169; ELT eriväljaanne 13/03, lk 285), muudetud nõukogu 14. juuni 1993. aasta direktiiviga 93/35/EMÜ (EÜT L 151, lk 32; ELT eriväljaanne 13/12, lk 75), artikli 7 tõlgendamine — Teistest liikmesriikidest pärinevad turustamiseks valmis tooted — Siseriiklikud õigusnormid, mille kohaselt peab importija edastama täieliku ja üksikasjaliku loetelu tootes sisalduvatest ainetest
   Resolutiivosa
   Nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, muudetud nõukogu 14. juuni 1993. aasta direktiiviga 93/35/EMÜ, artikliga 7 ei ole vastuolus siseriiklik õigusnorm, mis raskes olukorras kiire ja asjakohase ravi tagamiseks kohustab kosmeetikatoodete importijat teatama tervishoiuministeeriumile ja regioonile ettevõtja nime või ärinime, ettevõtja ja tootmisüksuse asukoha ning täieliku ja üksikasjaliku loetelu kasutatud ainetest ja toodetes sisalduvatest ainetest.
   
      (1)  ELT C 212, 2.9.2006.